b'\n_START_ARTICLE_\nJaponijos Konstitucija\n_START_SECTION_\nIstorija\n_START_PARAGRAPH_\nIki naujosios Konstitucijos pri\xc4\x97mimo, Japonijoje galiojo 1889 met\xc5\xb3 Meid\xc5\xbei Konstitucija. Pagal j\xc4\x85, imperatorius buvo did\xc5\xbeiausi\xc4\x85 gali\xc4\x85 turintis asmuo, o kasdienius valstyb\xc4\x97s reikalus tvark\xc4\x97 parlamentas. Japonijai pralaim\xc4\x97jus Antrajame pasauliniame kare, \xc5\xa1al\xc4\xaf u\xc5\xbe\xc4\x97m\xc4\x97 jungin\xc4\x97s okupacin\xc4\x97s paj\xc4\x97gos, vadovaujamos amerikie\xc4\x8di\xc5\xb3 generolo Douglas MacArthur. Jo iniciatyva 1946 m. vasar\xc4\xaf buvo suburtas specialus komitetas, atsakingas u\xc5\xbe pokarin\xc4\x97s Japonijos Konstitucijos suk\xc5\xabrim\xc4\x85. Jame pagrindin\xc4\xaf vaidmen\xc4\xaf atliko amerikie\xc4\x8di\xc5\xb3 atstovai, tarp nari\xc5\xb3 nebuvo n\xc4\x97 vieno japono._NEWLINE_MacArthur reikalavo, kad naujoji Konstitucija i\xc5\xa1laikyt\xc5\xb3 imperatoriaus institucij\xc4\x85, bet suteikt\xc5\xb3 jai tik simbolin\xc4\xaf vaidmen\xc4\xaf, o tekste b\xc5\xabt\xc5\xb3 \xc4\xafra\xc5\xa1ytas teis\xc4\x97s skelbti kar\xc4\x85 atsisakymas. Konstitucijos projektas buvo paruo\xc5\xa1tas vos per kelias savaites ir kov\xc4\x85 perduotas svarstyti \xc4\xaf parlament\xc4\x85. Pana\xc5\xa1iu metu keli Japonijos politikai taip pat pateik\xc4\x97 savo Konstitucijos variant\xc4\x85, did\xc5\xbeia dalimi paremt\xc4\x85 sen\xc4\x85ja Meid\xc5\xbei Konstitucija, ta\xc4\x8diau MacArthur j\xc4\xaf atmet\xc4\x97, nes pakeitimai buvo pernelyg ne\xc5\xbeym\xc5\xabs. Po deryb\xc5\xb3 Japonijos parlamentas galiausiai didele dauguma pri\xc4\x97m\xc4\x97 okupacini\xc5\xb3 paj\xc4\x97g\xc5\xb3 si\xc5\xablom\xc4\x85 Konstitucijos tekst\xc4\x85._NEWLINE_Per vis\xc4\x85 laik\xc4\x85 nuo pri\xc4\x97mimo Japonijos Konstitucija nebuvo n\xc4\x97 karto pakeista, ta\xc4\x8diau pastaruosius du de\xc5\xa1imtme\xc4\x8dius vyksta diskusijos d\xc4\x97l jos atnaujinimo b\xc5\xabtinyb\xc4\x97s. D\xc4\x97mesio sulaukia ne tik 9-tasis straipsnis, bet ir \xc5\xbemogaus teisi\xc5\xb3 bei vald\xc5\xbeios strukt\xc5\xabros klausimai.'